**Ministru kabineta noteikumu projekta „Grozījumi Ministru kabineta 2014.gada 15.jūlija noteikumos Nr.393 „Lauksaimniecības un akvakultūras dzīvnieku, to ganāmpulku un novietņu reģistrēšanas kārtība, kā arī lauksaimniecības dzīvnieku apzīmēšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ciltsdarba un dzīvnieku audzēšanas likuma 9.panta pirmā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir Ministru kabineta 2014.gada 15.jūlija noteikumi Nr.393 „Lauksaimniecības un akvakultūras dzīvnieku, to ganāmpulku un novietņu reģistrēšanas kārtība, kā arī lauksaimniecības dzīvnieku apzīmēšanas kārtība”.Zemkopības ministrija ir sagatavojusi Ministru kabineta noteikumu projektu „Grozījumi Ministru kabineta 2014.gada 15.jūlija noteikumos Nr.393 „Lauksaimniecības un akvakultūras dzīvnieku, to ganāmpulku un novietņu reģistrēšanas kārtība, kā arī lauksaimniecības dzīvnieku apzīmēšanas kārtība”” (turpmāk – noteikumu projekts). Noteikumu projekta mērķis ir precizēt un papildināt noteikumos lietoto terminu skaidrojumu un informācijas apriti Lauksamniecības Datu centra lauksaimniecības dzīvnieku, ganāmpulku un novietņu reģistrā, kas ir valsts informācijas sistēmas "Lauksaimniecības datu centra informācijas sistēma" sastāvdaļa (turpmāk – elektroniskā datubāze), jo tas dos iespēju precīzi izsekot dzīvnieku pārvietošanu un notikumus ar tiem, īpaši gadījumos, kad ir konstatēti dzīvnieku slimību uzliesmojumi.Noteikumu projekts paredz:1) dot termina “dzīvnieku pircējs” definīciju, ar to apzīmējot personu, kas pērk dzīvniekus kaušanai tiešai pārvietošanai no izcelsmes novietnes uz kautuvi, lai nodrošinātu dzīvnieku izsekojamību tā garantējot sabiedrības veselību un dzīvnieku izcelsmes pārtikas patērētāju aizsardzību, jo šie dzīvnieku pircēji ir iesaistīti pārtikas apritē, realizējot dzīvnieku izcelsmes produktus (gaļu) vairumtirdzniecībā vai mazumtirdzniecībā. Līdz šim šie dzīvnieku pircēji netika atsevišķi reģistrēti. Eiropas Savienības pārbaudes komitejas ekspertu vizītes laikā kautuvēs tika konstatēts, ka nav nodrošināta dzīvnieku un to liemeņu pilna izsekojamība tieši no iepriekšminētajiem dzīvnieku pircējiem, kas izmanto kaušanas pakalpojumu kautuvēs, lai pēc dzīvnieku nokaušanas realizētu attiecīgos produktus patērētājiem. Tādēļ Eiropas Savienības pārbaudes komiteja izteica aizrādījumu, ka nepieciešams uzskaitīt dzīvnieku uzpircējus un to darbības, lai zinātu, kur tiek realizēti dzīvnieku izcelsmes produkti. Noteikumu projekts paredz kautuvju īpašniekiem pienākumu paziņot Lauksaimniecības datu centram par to, kur tālāk tiek nodots dzīvnieka liemenis, tā daļas vai gaļa, lai tā nodrošinātu izsekojamību. Tāpat šiem dzīvnieku pircējiem, sākot ar š.g. 11. jūliju, būs jāziņo liellopu cūku un aitu liemeņu tirgus cenas saskaņā ar Komisijas 2017. gada 20. aprīļa Deleģēto regulu 2017/1182, ar ko attiecībā uz Savienības skalām liellopu, cūku un aitu liemeņu klasificēšanai un attiecībā uz konkrētu kategoriju liemeņu un dzīvu dzīvnieku tirgus cenu paziņošanu papildina Eiropas Parlamenta un Padomes Regulu (ES) Nr.1308/2013. Cenu ziņošanas kārtība tiks noteikta, grozot Ministru kabineta 2011.gada 1.novembra noteikumus Nr.841 “Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā”;2) svītrot visā noteikumu tekstā saīsinājumu “savvaļas dzīvnieki”, lai novērstu atšķirīgu interpretāciju, jo, piemēram, saīsinājums “savvaļas dzīvnieki” bieži tiek jaukts, uzskatot, ka tie ir dzīvnieki, kas dzīvo brīvā dabā (mežā); 3) precizēt cūku dzīvnieku klasifikāciju, lai novērstu atšķirīgu interpretāciju, to saskaņojot ar citos noteikumos lietotiem terminiem, piemēram, cūku labturības noteikumos u.c. Turklāt tas veicinās vienotu cūku sugas dzīvnieku uzskaiti gadījumos, kad, uzliesmojot infekcijas slimībām, nepieciešama dzīvnieku piespiedu kaušana, lai varētu precīzi aprēķināt kompensācijas apmēru, un citos gadījumos, kad nepieciešama informācija par cūku skaitu sadalījumā pa to grupām;4) aizliegt nederīgas dzīvnieku pases izmantošanu un dzīvnieku nelegālu pārvietošanu ar nederīgām pasēm. Noteikumu projekts paredz gadījumus, kad īpašnieks vai turētājs zirgu dzimtas dzīvniekam izdoto pasi nodod Lauksaimniecības datu centrā, un ir noteikta arī Lauksaimniecības Datu centra turpmākā rīcība ar šo dokumentu;5) precizēt prasības ierobežotās platībās produkcijas ieguvei turētiem savvaļas sugu dzīvniekiem (X nodaļa), lai novērstu gadījumus, kad mežā nomedīto briežu un mežacūku gaļa tiek uzdota par briežu dārzos un norobežotā teritorijā audzētu meža dzīvnieku gaļu, iespiežot ausī krotāliju ar jebkuras novietnes numuru (saskaņā ar Valsts meža dienesta sniegto informāciju), un tā nodrošinātu dzīvnieku izsekojamību, garantējot sabiedrības veselību un dzīvnieku izcelsmes pārtikas patērētāju aizsardzību. Tāpat noteikumu projekta precizētā redakcija ļaus Pārtikas un veterinārajam dienestam kontrolēt briežu apriti arī pēc briežu dārziem izsniegto krotāliju skaita un noteikt (arī uz ceļa apturot automašīnu, kurā tiek vests briedis), vai tas ir meža (medību marķieris) vai briežu dārzā audzēts briedis (krotālija ausī), pat ja tas tiek vests tikai uz māju apstrādei. |
| 3. | Projekta izstrādē iesaistītās institūcijas un publiskas personas kapitālsabiedrības | Lauksaimniecības datu centrs un Pārtikas un veterinārais dienests  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķgrupa, uz kuru attiecināms noteikumu projekta tiesiskais regulējums, ir lauksaimniecības dzīvnieku īpašnieki un turētāji, dzīvnieku pircēji un kautuves īpašnieki, kā arī Lauksaimniecības datu centrs un Pārtikas un veterinārais dienests, kas veic attiecīgi administrēšanas un kontroles funkcijas.Pēc Lauksaimniecības datu centra datiem, līdz 01.04.2018. ir reģistrēti 30 377 ganāmpulki, arī dzīvnieku īpašnieku un turētāju skaits atbilst minētajam skaitlim. Pēc Pārtikas un veterinārā dienesta datiem, ir atzītas 85 kautuves, kas atbilst kautuves īpašnieku skaitam. Tā kā dzīvnieku pircēji līdz šim netika atsevišķi reģistrēti, skaits nav zināms. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums neradīs papildu administratīvo slogu, jo tiesiskais regulējums nemaina tiesības un pienākumus, ne arī pārtikas apritē iesaistīto objektu veicamās darbības.Noteikumu projekts nerada negatīvu ietekmi uz uzņēmējdarbības vidi un dažāda lieluma uzņēmumiem, Nacionālā attīstības plāna rādītājiem, konkurenci, vidi, veselību un nevalstiskajām organizācijām. Noteikumu projekts attiecināms tikai uz tiem dzīvnieku pircējiem Latvijā, kas nodarbojas ar dzīvnieku iepirkšanu to tiešai pārvietošanai uz kautuvi un to produkcijas realizēšanu mazumtirdzniecībā vai vairumtirdzniecībā. Noteikumu projektā ietvertās prasības dzīvnieku pircējam ir jāievēro, ja kautuvē tiek izmantots kaušanas pakalpojums, – tas nodrošinās dzīvnieku un to produkcijas pilnīgu izsekojamību.Noteikumu projekta tiesiskā regulējuma ietekme uz veselību nav paredzēta, bet netieša ietekme varētu būt vērtējama kā pozitīva, jo Pārtikas un veterinārā dienestā tiks uzskaitīti dzīvnieku pircēji un Lauksaimniecības datu centra elektroniskā datubāzē tiks uzrādīta informācija par dzīvnieku pārvietošanu, kaušanu un gaļas tālāku izmantošanu, tā nodrošinot dzīvnieku un to produktu izsekojamību, kā arī sabiedrības veselības un dzīvnieku izcelsmes pārtikas patērētāju aizsardzību. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē), un tas nerada papildu administratīvo slogu, jo saskaņā ar Ministru kabineta 2009.gada 15.decembra instrukcijas Nr.19 „Tiesību akta projekta sākotnējās ietekmes izvērtēšanas kārtība” 24.un 25.punktu administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 *euro*, bet mērķgrupai, ko veido juridiskas personas, – 2000 eu*ro.* |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes Regula (EK) Nr. 853/2004 (2004. gada 29. aprīlis), ar ko nosaka īpašus higiēnas noteikumus attiecībā uz dzīvnieku izcelsmes pārtiku |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes Regula (EK) Nr. 853/2004 (2004. gada 29. aprīlis), ar ko nosaka īpašus higiēnas noteikumus attiecībā uz dzīvnieku izcelsmes pārtiku (turpmāk Regula Nr.853/2004). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.853/2004 II pielikuma III sadaļa | Noteikumu projekta 7.punkts (noteikumu 33.1.3.apakšpunkts) | Šīs tabulas A ailē minētās ES tiesību akta vienības tiek ieviestas pilnībā. | Šīs tabulas B ailē minētās noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Notikušas sanāksmes ar Lauksaimniecības datu centru un Pārtikas un veterināro dienestu. Projekts 09.03.2018. elektroniski nosūtīts saskaņošanai Lauksaimnieku organizāciju sadarbības padomei, Zemnieku saeimai, Lauksaimniecības datu centram un Pārtikas un veterināram dienestam.  |
| 2. | Sabiedrības līdzdalība projekta izstrādē | Informācija par normatīvā akta projektu 08.03.2018 ievietota Zemkopības ministrijas tīmekļvietnē [www.zm.gov.lv](http://www.zm.gov.lv) Lauksaimnieku organizāciju sadarbības padomei un Zemnieku Saeimai pa e-pastu (06.04.2018.) un Lauksaimnieku organizāciju sadarbības padomes gaļas grupas sanāksmē (18.04.2018.) tika sniegts skaidrojums par noteikumu projektu. Visi lauksaimnieku sabiedrisko organizāciju sniegtie priekšlikumi ir ņemti vērā. |
| 3. | Sabiedrības līdzdalības rezultāti | Zemnieku saeima un Lauksaimnieku organizāciju sadarbības padome atbalsta projekta tālāku virzību. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauksaimniecības datu centrs un PVD |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas un uzdevumus, un tā izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav. |

Zemkopības ministrs J. Dūklavs

Zemkopības ministrijas valsts sekretāre D. Lucaua

Lavrinoviča 67027528

Ineta.Lavrinovica@zm.gov.lv